|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025. gada 30. janvārī** | **Nr. GND/2025/48** |
|  | **(protokols Nr.3; 42.p.)** |

**Par projekta “Četri soļi pretī izaicinājumam uzņēmējdarbībā” atbalstīšanu un priekšfinansējuma nodrošināšanu**

Izskatīts **Gulbenes novada pašvaldības aģentūras “Gulbenes tūrisma un kultūrvēsturiskā mantojuma centrs”**, reģistrācijas Nr. 90011546476, juridiskā adrese: Dzelzceļa iela 8, Gulbene, Gulbenes novads, LV-4401, 2025. gada 16. janvāra iesniegums nr. TKMC1.6/25/3 (Gulbenes novada pašvaldībā reģistrēts 2025.gada 16.janvāra, nr. GND/17.3/25/151-G) ar lūgumu atbalstīt projekta “Četri soļi pretī izaicinājumam uzņēmējdarbībā” pieteikuma iesniegšanu un priekšfinansējuma nodrošināšanu.

Līdz 2025.gada 6.februārim plānots projektu iesniegt biedrības “SATEKA” izsludinātajā atklāto projektu iesniegumu pieņemšanas 4.kārtā Eiropas Savienības Eiropas Lauksaimniecības fonda lauku attīstībai Kopējās lauksaimniecības politikas stratēģiskā plāna 2023.-2027.gadam intervences LA19 “Darbību īstenošana saskaņā ar sabiedrības virzītas vietējās attīstības stratēģiju, tostarp sadarbības aktivitātes un to sagatavošana” aktivitātē “Kopienu spēcinošas un vietas attīstību sekmējošas iniciatīvas”, atbilstoši Ministru kabineta 2023.gada 10.oktobra noteikumiem Nr.580 “Valsts un Eiropas Savienības atbalsta piešķiršanas kārtība Eiropas Lauksaimniecības fonda lauku attīstībai intervencē “Darbību īstenošana saskaņā ar sabiedrības virzītas vietējās attīstības stratēģiju, tostarp sadarbības aktivitātes un to sagatavošana””.

Projekta ietvaros plānots sniegt atbalstu jauniešu iniciatīvām Gulbenes novada lauku teritorijā, veicinot jauniešu interesi par uzņēmējdarbību un tās daudzveidību tieši tūrisma nozarē, kā arī sniegt atbalstu caur ideju ģenerēšanu un pieredzes stāstiem, praktisku darbošanos par uzņēmējdarbības uzsākšanas un darbības iespējām. Pamatojoties uz Gulbenes novada pašvaldības aģentūras “Gulbenes tūrisma un kultūrvēsturiskā mantojuma centrs” nolikuma 5.punktu, kas nosaka aģentūras uzdevumus sniegt metodisku atbalstu Gulbenes novada tūrisma uzņēmējdarbības veicējiem, organizējot atbilstošus seminārus un apmācības, veidot sabiedrības izglītošanai un atpūtai labvēlīgu vidi un veicināt Gulbenes novada mazās un vidējās uzņēmējdarbības (mājražošana, amatniecība, tūrisma uzņēmējdarbība) attīstību un organizēt ar to saistītos pasākumus, 2025.gada augustā, kad projekta pieteikuma mērķauditorija – jaunieši vecumā no 14-17 gadiem, ir vasaras brīvlaikā, plānots organizēt četru dienu aktivitātes ar praktisku darbošanos, sniedzot dalībniekiem daudzveidīgu uzņēmējdarbības ar fokusu uz tūrisma nozari pieredzējumu.

Projekta plānotās attiecināmās izmaksas plānotas **6000,00 EUR** (seši tūkstoši *euro*), no tām 100% jeb 6000,00 EUR (seši tūkstoši *euro* nulle centi) – Eiropas Lauksaimniecības Fonda lauku attīstībai (ELFLA) finansējums. Metodikas “Fiksētas summas maksājums “Jauniešu iniciatīva” un to piemērošana Kopējās lauksaimniecības politikas stratēģiskā plānā 2023.2027.gadam” 17.1. apakšpunkts nosaka, ka “pēc Lauku atbalsta dienesta lēmuma spēkā stāšanas par projekta iesnieguma apstiprināšanu, atbalsta saņēmējs saņem 80 procentu apmērā no kopējā projektam piešķirtā publiskā finansējuma summas”, savukārt 17.2. apakšpunkts nosaka, ka gala maksājumu 20 procentu apmērā no kopējā projektam piešķirtā publiskā finansējuma summas atbalsta saņēmējs saņem pēc pilnīgas jauniešu iniciatīvas projekta īstenošanas, noslēguma pārskata iesniegšanas LAD elektroniskās pieteikšanās sistēmā un kad LAD ir veicis reālo darbību pamatojošo dokumentu pārbaudi, tādēļ projekta realizācijai nepieciešams Gulbenes novada pašvaldības priekšfinansējums 20% no attiecināmajām izmaksām jeb 1200,00 EUR (viens tūkstotis divi simti *euro* nulle centi).

Ņemot vērā iepriekš minēto iespēju piesaistīt Eiropas Savienības līdzekļus un pamatojoties uz Pašvaldību likuma 4. panta pirmās daļas 8. punktu, kas nosaka, ka pašvaldībām autonomās funkcijas ir veikt darbu ar jaunatni, un 10. panta pirmās daļas 21. punktu, kas nosaka, ka dome ir tiesīga izlemt ikvienu pašvaldības kompetences jautājumu un tikai domes kompetencē ir  pieņemt lēmumus citos ārējos normatīvajos aktos paredzētajos gadījumos, un ņemot vērā Attīstības un tautsaimniecības komitejas un Finanšu komitejas ieteikumu, atklāti balsojot: ar 11 balsīm "Par" (Aivars Circens, Anatolijs Savickis, Atis Jencītis, Guna Pūcīte, Guna Švika, Gunārs Ciglis, Intars Liepiņš, Ivars Kupčs, Lāsma Gabdulļina, Mudīte Motivāne, Normunds Audzišs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ**:**

1. ATBALSTĪT Gulbenes novada pašvaldības projekta “Četri soļi pretī izaicinājumam uzņēmējdarbībā”iesniegšanu biedrības “SATEKA” izsludinātajā atklāto projektu iesniegumu pieņemšanas 4.kārtā un realizēšanu tikai ar 100% atbalsta intensitāti.
2. Gulbenes novada pašvaldībai projekta apstiprināšanas gadījumā nodrošināt projekta īstenošanai priekšfinansējumu 20% apmērā no attiecināmajām izmaksām, tas ir 1200,00 EUR(viens tūkstotis divi simti *euro* nulle centi).

Gulbenes novada pašvaldības domes priekšsēdētāja vietniece G.Švika